Helg

Helg (norrønt helgr) er eit eldre norsk ord avleidd av 'heilag'. Det viser til ein heilagdag eller fleire fridagar på rad. Sidan det blei vanleg med laurdagsfri på 1960-talet har bruken gått over til å særleg visa til den delen av veka der ein har langfri. 

I land med kristne tradisjonar er det fredagskvelden, laurdag og sundag som utgjer helga. I muslimske land har ein gjerne fri fredag og laurdag eller, særleg tidlegare, torsdag og fredag.Saudi Arabia switches start of weekend from Thursday to Friday, BBC News (24 June 2013) I det jødiske landet Israel varer helga offisielt halve fredagen og laurdagen, som er omfatta av sjabbát.Israel Debates Two-Day Weekends, and Its Lifestyle, nyttimes.com (July 6, 2011 )

I helga er det vanleg med helgefred gjennom at det offentlege styrer arbeidsliv og næringsaktivitet i helgene. Til dømes må ein gje lønstillegg for at nokon skal arbeida på denne tida, eller ved at butikkar må halda stengd eller ha redusert opning. Helga er også prega av fritid som kan brukast til fest, turar og å gå i kyrkje, moské, synagoge og liknande.

 Sjå og 
 Sabbat

 Kjelder 

 Denne artikkelen bygger på «Helg» frå , den 30. september 2008. 

Kategori:Fritid
Kategori:Høgtider